section_heading: Opis grada
paragraph_text: mini|lijevo|500px|<center>Stari grad Šibam Šibam se nalazi u srednjem dijelu toka Vadi Hadramauta i ima oko 7000 stanovnika. Stari grad se prostire na površini od 400 m × 500 m na uzvišenju stjenovite visoravni i poznat je po svojim do 9 katova visokim stambenim zgradama građenim od sušenih opeka od gline. Mnoge zgrade su visoke do 30 m i stare do 500 godina. Pretpostavlja se da je naselje osnovano u 2. stoljeću, stanovnici Šibama su zbog stalnih provala beduinskih plemena, počeli graditi svoje kuće kao nebodere. Zato Šibam zovu "najstarijim gradom nebodera na svijetu" ili "Manhattanom pustinje", jer je grad s najstarijim planom gradnje zasnovanim na vertikalnoj konstrukciji zgrada.